Demonstranter mod skifergas slog i dag deres telte op på en mark udenfor Dybvad.

De slår pløkkerne i som protest mod de prøveboringer det franske olieselskab Total vil udføre. Protest lejren er anlagt hos naboen til boringsstedet. Folk begynder så småt at dryppe ind. En af demonstranterne er Eva Haugum fra Nordjylland. Hun anser prøveboringen som begyndelsen på en miljøkatastrofe. - Jeg ser overhovedet ikke nogen grund til ikke at være bange, fordi det er ikke bare et hul i brønden. Det er en stor industri i Vendsyssel man er i gang med her, siger hun Hun slår teltet op i kampen mod boring efter skifergas og planlægger at blive der til enden. Stedet er gården Ovenstruplund nogle få kilometer udenfor Dybvad. Gården er nabo til det sted hvor der skal laves prøveboringer. - Jeg synes det er rigtig godt at der er mange der vil hjælpe med at gøre opmærksom på, hvor farligt det her er, siger Anne-Marie Kristensen.